Gustaf Rudolf Abelin

Gustaf Rudolf Abelin (1819–1903) var en svensk offiser, statsråd og riksdagsmedlem.  

Abelin startet sin offiserskarriere som underløytnant i Närkes regemente i 1839, og var blitt generalmajor i 1867 da han tiltrådte som krigsminister og sjef for det svenske landforsvarsdepartementet.  Han var statsråd frem til han søkte avskjed i 1871, men satt også videre som medlem av Sveriges riksdag fra 1871 til 1898. Sentralt i hans arbeid som krigsminister sto spørsmålet om reorganisering og endring av hærordningen i Sverige, men Abelin nådde kun delvis frem med sine forslag i Riksdagen, noe som foranlediget hans avskjedsbegjæring fra statsrådet. Etter statsrådsperioden gikk han tilbake i militære offisersstillinger, herunder som generalløytnant og fra 1872 til 1887 som sjef for andre militærdistrikt.

Abelin var utnevnt til ridder av Serafimerordenen.

 Referanser 

Kategori:Svenske generaler
Kategori:Svenske krigsministre
Kategori:Svenske riksdagsmedlemmer
Kategori:Serafimerordenen
Kategori:Storkors av Dannebrogordenen
Kategori:Medlemmer av Kungliga Krigsvetenskapsakademien
Kategori:Personer fra Linköping